Nr. C 360/14 De Europæiske Fællesskabers Tidende 31. 12. 85 
II 
(Forberedende retsakter) 
KOMMISSIONEN 
Forslag til Rådets direktiv om retlig beskyttelse af halvlederprodukters originale topografi 
(KOM(85) 775 endel. udg.) 
(85/C 360/02) 
RÅDET FOR DE EUROPÆISKE FÆLLESSKABER HAR 
Under henvisning til traktaten om oprettelse af Det 
europæiske økonomiske Fællesskab, særlig artikel 100 og 
113, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og ud fra følgende betragtninger: 
Halvlederprodukters egenskaber afhænger i vid udstræk­
ning af deres topografier, og udviklingen af sådanne 
topografier kræver, at der investeres betydelige menneske­
lige, tekniske og finansielle ressourser, hvorimod sådanne 
produkters topografier kan kopieres for en brøkdel af de 
omkostninger, som en selvstændig udvikling heraf er 
forbundet med; 
halvlederprodukter spiller en stadig større rolle inden for en 
lang række industrier, og halvlederteknologi kan følgelig 
betragtes som værende af fundamental betydning for 
Fællesskabets industrielle udvikling; 
halvlederprodukters topografi er ikke i alle medlemsstater 
klart beskyttet af den eksisterende lovgivning, og hvor der 
findes en sådan beskyttelse, er den af forskelligt indhold; 
visse forskelle i den retlige beskyttelse af halvlederproduk­
ter i de enkelte medlemsstaters nationale lovgivninger har 
direkte og negative virkninger for fællesmarkedets funk­
tion med hensyn til halvlederprodukter, og sådanne 
forskelle kan blive endnu større, efterhånden som med­
lemsstaterne indfører ny lovgivning på dette område; 
bestående forskelle, der har sådanne virkninger, må fjernes, 
og det må sikres, at der ikke på et senere tidspunkt opstår 
nye; forskelle, som derimod ikke har nogen mærkbar 
negativ indvirkning på fællesmarkedets funktion, behøver 
ikke fjernes eller hindres i at opstå; 
eksporten til ikke medlemsstater af halvlederprodukter 
fremstillet i Fællesskabet vil i betydeligt omfang afhænge 
af, at disse stater — i alt væsentligt på grundlag af 
gensidighed — i hensigtsmæssigt omfang tilvejebringer en 
retlig beskyttelse af sådanne produkters topografi; for at sikre denne eksport er et fællesskabsinstrument således 
nødvendigt for at tilvejebringe retlig beskyttelse i overens­
stemmelse med internationale standarder under udvikling; 
grundlaget for beskyttelsen inden for Fællesskabet af 
halvlederprodukters topografi, som er udviklet af personer 
uden for Fællesskabet, bør være af en sådan art, at det kan 
bevirke, at den retlige beskyttelse i disse lande udvides til at 
omfatte halvlederprodukters topografi, som er udviklet af 
personer, som er statsborgere og bosiddende i medlemssta­
terne; dette grundlag er et spørgsmål af betydning for 
Fællesskabet som helhed og bør om nødvendigt fastsættes 
på fællesskabsplan; 
Fællesskabets rammebestemmelser vedrørende beskyttelse 
af halvlederprodukters originale topografi kan derfor i 
første omgang begrænses til visse grundlæggende princip­
per i form af bestemmelser, der angiver, hvem og hvad der 
skal beskyttes, hvilke enerettigheder der skal tilkomme 
rettighedshavere med hensyn til at tillade eller forbyde visse 
handlinger, samt for hvilket tidsrum beskyttelsen skal 
gælde; 
andre spørgsmål kan indtil videre afgøres på grundlag af 
national lovgivning, specielt spørgsmål, om medlemsstater­
ne vil anvende deres ophavsretslovgivning eller bestemmel­
ser, der er vedtaget specielt med henblik på beskyttelse af 
halvlederprodukters topografi eller en kombination heraf, 
og spørgsmålet, om registrering eller deponering skal være 
en betingelse for, at beskyttelsen skal vedblive med at bestå, 
samt, med undtagelse af en bestemmelse gældende for 
rettighedskrænkelser foretaget i god tro, spørgsmålet, om 
og på hvilke betingelser tredjemand kan erhverve licens til 
beskyttede topografier; 
denne for tiden fastlagte fleksibilitet i Fællesskabets 
rammebestemmelser må imidlertid suppleres med bestem­
melser, der sikrer, at der ikke opstår nye hindringer for 
samhandelen med halvlederprodukter mellem medlemssta­
terne, især bestemmelser om mærkning af sådanne 
produkter og, så snart omstændighederne tillader det, 
bestemmelser om en fælles procedure for registrering og 
deponering i tilfælde af, at mere end en medlemsstat gør 
den fortsatte beståen af beskyttelse betinget af, at sådanne 
betingelser opfyldes; 
31. 12. 85 De Europæiske Fællesskabers Tidende Nr. C 360/15 
ophavsretlig eller anden særlig fastsat beskyttelse af 
halvlederprodukters originale topografi må ikke være til 
hinder for, at anden form for beskyttelse kan bringes i 
anvendelse i tilfælde, hvor det kan være hensigtsmæssigt; 
det kan på et senere stadium overvejes at træffe yderligere 
foranstaltninger med henblik på beskyttelse af halvleder­
produkters originale topografi i Fællesskabet, mens 
anvendelsen af fælles grundlæggende principper i overens­
stemmelse med dette direktivs bestemmelser er både 
hastende og uomgængeligt nødvendig — 
UDSTEDT FØLGENDE DIREKTIV: 
KAPITEL 1 
Definitioner 
Artikel 1 
I dette direktiv forstås ved: 
a) »halvlederprodukt«: ethvert produkt på slut-eller 
mellemtrinnet, som 
1. udgøres af et materialelegeme, der indbefatter et 
lag halvledermaterialer, 
2. har to eller flere andre lag af ledende, isolerende 
eller halvledende materiale placeret i et forud 
fastlagt tredimensionalt mønster, 
3. udelukkende eller delvis er beregnet til at udføre en 
elektronisk funktion; 
b) et halvlederprodukts »topografi«: en række sammen­
hørende billeder, uanset hvordan de måtte være 
fikseret eller kodet, 
1. som repræsenterer det tredimensionale mønster af 
de lag, som et halvlederprodukt består af, og 
2. i hvilken række hvert enkelt billede repræsenterer 
en del af eller hele overflademønsteret for halvle­
derproduktet på dettes sluttrin eller hvilket som 
helst mellemtrin; 
c) »kommerciel udnyttelse af et halvlederprodukts topo­
grafi« : det forhold, at man gør den pågældende 
topografi eller et halvlederprodukt fremstillet ved brug 
af den pågældende topografi tilgængelig for offentlig­
heden ved salg, leje, leasing eller anden kommerciel 
distributionsform. 
KAPITEL 2 
Beskyttelse af halvlederprodukters originale topografi 
Artikel 2 
1. Medlemsstaterne beskytter halvlederprodukters to­
pografi ved at indrømme enerettigheder i overensstemmel­
se med bestemmelserne i dette direktiv. 2. Enerettighederne kan indrømmes enten ved anvendel­
se af bestemmelserne i den nationale lovgivning om 
ophavsret, ved anvendelse af bestemmelser vedtaget 
specielt med henblik på beskyttelse af halvlederprodukters 
topografi eller ved en kombination af sådanne bestemmel­
ser. 
3. Halvlederprodukters topografi beskyttes imidlertid 
ikke, medmindre den er original i den forstand, at den er 
resultatet af dens ophavsmands intellektuelle indsats. Når 
et halvlederprodukts topografi består af elementer, der er 
almindelige inden for halvlederindustrien, anses topogra­
fien ikke for at være original, medmindre kombinationen af 
disse elementer som helhed betragtet må anses for original 
og ikke almindelig. 
Artikel 3 
1. Ret til beskyttelse skal mindst tilkomme fysiske 
personer, som er ophavsmænd til et halvlederprodukts 
originale topografi, og som er statsborgere og bosiddende i 
en medlemsstat, samt den til hvem retten er overgået. 
2. Hvis medlemsstaterne foreskriver registrering i 
overensstemmelse med artikel 4, kan de i stedet fastsætte, at 
beskyttelsen i det mindste skal tilkomme personer, der 
registrerer originale topografier, og som enten er statsbor­
gere i eller er bosiddende i en medlemsstat eller er selskaber 
efter traktatens artikel 58. 
3. Medlemsstaterne udstrækker beskyttelsen til at 
omfatte personer, der ikke i henhold til stk. 1 og 2 har krav 
på beskyttelse ved afgørelser, der træffes af Rådet med 
kvalificeret flertal på forslag af Kommissionen. 
4. Bestemmelserne i stk. 1, 2 og 3 berører ikke 
medlemsstaternes forpligtelser i henhold til internationale 
overenskomster. 
Artikel 4 
1. Medlemsstaterne kan fastsætte, at beskyttelsen af 
halvlederprodukters topografi ikke længere gælder, med­
mindre den er blevet registreret ved en offentlig myndighed 
senest to år efter dens første kommercielle udnyttelse. 
Medlemsstaterne kan foruden en sådan registrering kræve, 
at materiale, som identificerer, beskriver eller eksemplifice­
rer topografien eller en kombination heraf, er blevet 
deponeret hos en offentlig myndighed. 
2. Medlemsstaterne kan gøre registrering og deponering 
i overensstemmelse med stk. 1 betinget af, at der betales 
gebyrer, som dog ikke må overstige deres administrations­
omkostninger. 
3. Andre formalitetskrav er ikke tilladt. 
Artikel 5 
1. De i artikel 2 omhandlede enerettigheder omfatter 
retten til at tillade følgende handlinger: 
a) hel eller delvis reproduktion af topografier 
b) salg, leje, leasing eller tilbud om salg, leje eller leasing 
eller en hvilken som helst anden kommerciel distribu-
Nr. C 360/16 De Europæiske Fællesskabers Tidende 31. 12. 85 
tionsmåde eller indførsel af topografien eller et 
halvlederprodukt fremstillet ved brug af topografien. 
2. Eneretten til at tillade reproduktion af topografier 
omfatter ikke reproduktion, der finder sted med henblik på 
analyse og vurdering af eller undervisning i de begreber, 
processer, systemer eller teknikker, som er indkorporerede 
i topografien, eller selve topografien. 
3. Eneretten til at tillade de i stk. 1 anførte handlinger 
omfatter ikke handlinger i forbindelse med en original 
topografi, der skabes på grundlag af en analyse og 
vurdering af en anden topografi, som udføres i overens­
stemmelse med stk. 2. 
4. Eneretten til at tillade de i stk. 1, litra b), anførte 
handlinger, omfatter ikke handlinger, der udføres, 
a) efter at topografien eller halvlederproduktet er blevet 
bragt på markedet i en medlemsstat af selve den person, 
som har ret hertil, eller med denne persons samtykke, 
eller 
b) af en person, som har købt et halvlederprodukt uden at 
have rimelig grund til at tro, at fremstillingen heraf var 
en overtrædelse af den i stk. 1, litra a), omhandlede 
eneret. 
5. Hvor stk. 4, litra b), finder anvendelse, kan 
medlemsstaterne gøre de i stk. 1, litra b), nævnte handlinger 
betinget af, at der betales afgift herfor. 
6. Eneretten til at tillade import af et halvlederprodukt, 
som er fremstillet ved anvendelse af en beskyttet topografi, 
omfatter ikke produkter, som indgår i et køretøj, skib, luft­
eller rumfartøj, der midlertidigt eller tilfældigt kommer ind 
på en medlemsstats territorium, farvand eller i dens 
luftrum. 
Artikel 6 
1. De i artikel 2 omhandlede enerettigheder udløber 
tidligst ti år fra den dato, på hvilken topografien første gang 
kommercielt udnyttes, eller, såfremt beskyttelsens vedva­
ren er betinget af registrering fra den dato, på hvilken 
topografien første gang udnyttes kommercielt eller den 
dato, på hvilken den registreres, idet det sidste af disse 
tidspunkter er det afgørende. 
2. Enerettighederne udløber senest femten år fra det 
tidspunkt, hvor topografien første gang fikseres eller kodes. 
Denne bestemmelse berører ikke rettigheder, som af medlemsstaterne tilkendes til opfyldelse af deres forpligtel­
ser i henhold til Bernerkonventionen til værn for litterære 
og kunstneriske værker og Verdenskonventionen om 
ophavsret, eller tilsvarende rettigheder, der tilkendes en 
medlemsstats statsborgere eller personer, der er bosat på 
dens territorium. 
Artikel 7 
Den beskyttelse, der i overensstemmelse med artikel 2 
indrømmes halvlederprodukters topografi, omfatter ikke 
ud over topografien som sådan de begreber, processer, 
systemer eller teknikker, som er inkorporerede i topogra­
fien. 
Artikel 8 
Er det i medlemsstaternes lovgivning fastsat, at der skal 
foretages særskilt mærkning af halvlederprodukter med 
topografier, skal det anvendte mærke være et stort T i en 
cirkel som følger: (?) . 
KAPITEL 3 
Fortsat anvendelse af andre retsforskrifter 
Artikel 9 
Bestemmelserne i dette direktiv berører ikke anvendelsen af 
andre retsforskrifter til beskyttelse af halvlederprodukters 
topografi end de i artikel 2, stk. 2 omhandlede. 
KAPITEL 4 
Afsluttende bestemmelser 
Artikel 10 
1. Medlemsstaterne sætter de nødvendige love eller 
administrative forskrifter i kraft for at efterkomme dette 
direktiv pr. 1. oktober 1987. 
2. Medlemsstaterne meddeler Kommissionen teksten til 
de vigtigste nationale retsforskrifter, som de udsteder på 
det område, der er omfattet af dette direktiv. 
Artikel 11 
Dette direktiv er rettet til medlemsstaterne.